เลื่อนออกพันธบัตรไทยเข้มแข็งไม่มีกำหนด
คลังเลื่อนออกพันธบัตรไทยเข้มแข้ง1 แสนล้านบาทไปเป็นหลังสงกรานต์ แต่ยังไม่มีกำหนด
23 มี.ค. 2553

คลังเลื่อนออกพันธบัตรไทยเข้มแข้ง1 แสนล้านบาทไปเป็นหลังสงกรานต์ แต่ยังไม่มีกำหนด
นายกรณ์ จาติกวณิช รมว.คลัง  กล่าวว่า ที่ประชุมคณะรัฐมนตรี (ครม.) ได้รับทราบตามที่กระทรวงการคลังได้ชี้แจง ถึงความจำเป็นในการเลื่อนการเสนอขายพันธบัตรออมทรัพย์ไทยเข้มแข็งชุดใหม่ออกไป จากเดิมที่กำหนดจะให้สิทธิ์ผู้สูงอายุจองซื้อได้ก่อน ระหว่างวันที่ 29-30 มี.ค. และบุคคลทั่วไประหว่างวันที่ 31 มี.ค.-2 เม.ย. ไปเป็นช่วงปลายเดือน เม.ย. แต่ยังไม่ได้กำหนดเวลาชัดเจน เพราะต้องขึ้นกับสถานการณ์ต่างๆ ซึ่งจะต้องประเมินอีกครั้ง อย่างไรก็ดี ไม่ได้มีการเปลี่ยนแปลงวงเงินการออกพันธบัตรจากที่กำหนดไว้เดิม 1 แสนล้านบาทแต่อย่างใด
ทั้งนี้ รายงานข่าวแจ้งว่า กระทรวงการคลังต้องเลื่อนขายพันธบัตรออกไปจากกำหนดเดิม  เนื่องจากเกรงว่าสถานการณ์การชุมนุมทางการเมือง อาจจะมีเหตุการณ์ความรุนแรงเกิดขึ้น รวมถึงมองว่ากำหนดขายเดิมใกล้กับช่วงวันหยุดยาวของเทศกาลสงกรานต์ จึงอาจไม่สะดวกต่อผู้สูงอายุในการจองซื้อ